**Kúpna zmluva**

uzavretá v zmysle § 409 a nasl. Obchodného zákonníka v znení neskorších právnych predpisov

**ZMLUVNÉ STRANY:**

**Kupujúci:**

Obchodné meno: **Správa mestskej zelene v Košiciach**

Sídlo: Rastislavova č. 79, 040 01 Košice

Zastúpená: Ing. Marta Popríková – riaditeľka

Zástupca na rokovanie

vo veciach

zmluvných: JUDr. Katarína Ondášová

e-mail: smsz@smsz.sk

IČO: 17078202

DIČ: 2021157556

IČ DPH: SK 202115755

Bankové spojenie: PRIMA banka Slovensko, a. s.

Číslo účtu: SK60 5600 0000 0004 4386 8001

**a** (ďalej len „**kupujúci“**)

**Predávajúci:**

Obchodné meno:

Sídlo:

Zastúpená:

Bankové spojenie:

IBAN:

IČO:

DIČ:

IČ DPH:

Telefón:

E-mail:

Internetová stránka: (ďalej len „**predávajúc**i“)

**PREAMBULA**

 Zmluva sa uzatvára v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – zákazka s nízkou hodnotou.

**Čl. I.**

**ÚČEL ZMLUVY**

 Účelom tejto zmluvy je úprava vzťahov medzi predávajúcim a kupujúcim, špecifikácia dodacích, fakturačných, platobných a reklamačných podmienok, za ktorých sa predávajúci zaväzuje dodať kupujúcemu predmet zmluvy podľa čl. II., na základe Cenovej ponuky predávajúceho zo dňa 00.00.2024.

**Čl. II.**

**PREDMET ZMLUVY**

1. Predmetom zmluvy je nákup a dodanie projektora a objektívu pre systém projekcie Plávajúcej fontány v Mestskom parku v Košiciach, pričom sa predávajúci zaväzuje, že dodaný tovar bude spĺňať minimálne technické špecifikácie:
* laserový projektor WUXGA DLP (alebo „ekvivalent“) s vysokým jasom 14 400 lumenov, laserová technológia DuraCore s životnosťou zdroja svetla až 30 000 hodín, certifikácia IP6X pre prachotesnosť, plná podpora 360-stupňovej projekcie a projekcie na výšku, vstup HDBaseT pre jednoduchú inštaláciu a prepojenie na vzdialenosť až 100 metrov bez straty signálu. Projektor ponúka vynikajúcu reprodukciu farieb a funkcie ako systém správy farieb (CMS) pre optimálnu presnosť, integrovaný procesor deformácie a prolínania hran pre obraz z viacerých projektorov, funkciu Extrémna čierna pre úplné vypnutie laserových diód pri čiernom obraze, a možnosť káblového pripojenia diaľkového ovládania. Sedem možností výmenných objektívov vrátane ultra krátkej projekčnej vzdialenosti a kopulovitého objektívu, plný posun objektívu pre jednoduchšie zarovnanie a široký rozsah veľkostí obrazu, vstupy HDMI a DVI pre súčasný prenos signálov. Projektor váži orientačne 29 kg, orientačné rozmery sú 559 × 189 × 499 mm (Š × V × H), štandardne dostupný v čiernej farbe. - v počte 1 ks.
* objektív s dlhým zoomom pre projektor, pomer hodov 1,52 – 2,92:1 (WUXGA), ohnisková vzdialenosť objektívu 22,56 - 42,87 mm, motorizovaný zoom, rozsah veľkosti obrazovky 50 - 500 palcov, projekčná vzdialenosť 1,64 - 18,87 metra, hmotnosť 0,767 kg. - v počte 1 ks.

2. Predávajúci sa zaväzuje, že dodaný predmet zmluvy bude spĺňať všetky požiadavky na plnenie zverejnené vo výzve na predkladanie ponúk zo dňa 00.00.2024. Predávajúci sa zároveň zaväzuje, že výrobok spĺňa parametre príslušných technických noriem, dodaný tovar bude nový, nepoužitý, v originálnom vyhotovení.

1. Predmet zmluvy bude plnený **do 20 kalendárnych dní od účinnosti zmluvy.** Predávajúci sa zároveň zaväzuje previesť na kupujúceho vlastnícke právo k predmetu zmluvy dňom zaplatenia kúpnej ceny kupujúcim a prevzatím tovaru.Kupujúci sa zaväzuje riadne a včas dodaný tovar, ktorý zodpovedá podmienkam tejto zmluvy, právnym predpisom a technickým normám, prevziať a zaplatiť zaň dohodnutú kúpnu cenu, v zmysle tejto zmluvy.

**Čl. III.**

**MIESTO PLNENIA**

Miesto plnenia: Mestský park v Košiciach

**Čl. IV.**

**CENA, PLATOBNÉ PODMIENKY**

1. Cena za predmet zmluvy je dohodnutá v súlade so zák. č. 18/1996 Z. z. o cenách v znení neskorších predpisov a je uvedená v cenovej ponuke predávajúceho takto:

**Cena bez DPH 00**

**Cena s DPH 00**

1. Cena predmetu zmluvy podľa cenovej ponuky predávajúceho v zmysle čl. I. je záväzná počas celej doby platnosti tejto zmluvy.
2. K cene bude fakturovaná DPH podľa platných právnych predpisov.
3. V cene sú zahrnuté všetky náklady predávajúceho spojené s dodaním  predmetu zmluvy, vrátane balného a dopravy na miesto plnenia podľa čl. III. tejto zmluvy.
4. Predmet zmluvy bude financovaný na základe faktúry.
5. Predávajúci ma právo vystaviť faktúru po riadnom a včasnom dodaní predmetu zmluvy kupujúcemu, v súlade s právnymi predpismi, technickými normami a podmienkami tejto zmluvy.

7. Splatnosť faktúry je 30 dní od jej doručenia kupujúcemu.

8. Kupujúci pri dodávke tovaru skontroluje cenu dodaného tovaru a či tovar nemá zjavné vady.

9. Predávajúci zodpovedá za to, že faktúra bude obsahovať náležitosti daňového dokladu podľa zákona č. 222/2004 Z. z. o  DPH v  platnom znení. V prípade nesprávne vystavenej faktúry má kupujúci právo ju vrátiť na prepracovanie. Počas jej prepracovania lehota splatnosti neplynie a začne plynúť odo dňa doručenia prepracovanej faktúry.

10. Kupujúci neposkytne predávajúcemu finančný preddavok, ani zálohu na plnenie predmetu zmluvy.

**Čl. V.**

**VŠEOBECNE DODACIE PODMIENKY**

1. Predávajúci sa zaväzuje dodať kupujúcemu na vlastné náklady predmet zmluvy riadne a včas, v súlade s právnymi predpismi, technickými normami **a podmienkami tejto zmluvy,** v požadovanej kvalite, množstve, cene, technickej špecifikácii, v termíne a na miesto plnenia, **spolu s dokumentáciou vzťahujúcou sa na tovar (záručný list, návod na použitie v slovenskom alebo českom jazyku a pod.).**

2. Kupujúci je oprávnený odmietnuť prevzatie tovaru v prípade, ak preberaný tovar nespĺňa kvalitatívne požiadavky a nie je dodaný v súlade s podmienkami tejto zmluvy, právnymi predpismi a technickými normami.

3. Dokladom preukazujúcim dodanie tovaru kupujúcemu je príslušný dodací list, na ktorom je uvedený najmä dátum dodania tovaru, názov, množstvo, jednotková cena a celková cena tovaru. Zmluvné strany sa dohodli, že tým, že kupujúci sám alebo prostredníctvom poverenej osoby podľa tejto zmluvy podpíše príslušný dodací list, potvrdzuje prevzatie tovaru v deň, ktorého dátum je uvedený na dodacom liste.

4. Kupujúci je povinný tovar skontrolovať alebo zabezpečiť jeho prevzatie. Zjavné vady tovaru je povinný oznámiť písomne, resp. e-mailom bezodkladne, najneskôr do 24 hod. v pracovných dňoch predávajúcemu (v prípade, že nasledujúcim dňom je deň pracovného pokoja, v nasledujúci pracovný deň).

5. Ak kupujúci neprevezme tovar riadne a včas a predávajúcemu tým vznikne škoda, je kupujúci povinný skutočne vzniknutú škodu predávajúcemu nahradiť.

6. Ak predávajúci nedodá objednaný tovar kupujúcemu riadne a včas, v termíne a podmienok tejto zmluvy a kupujúcemu tým vznikne škoda, je predávajúci povinný skutočne vzniknutú škodu kupujúcemu nahradiť.

7. Vlastnícke právo k tovaru a nebezpečenstvo škody na tovare prechádza na kupujúceho dňom jeho dodania, a zároveň zaplatením ceny tovaru.

8. Predávajúci sa zaväzuje, že na vykonanie záručných prehliadok a riadne reklamovaných vád nastúpi najneskôr do 48 hodín od nahlásenia kupujúceho (mailom, telefonicky).

**Čl. VI.**

 **SANKCIE**

1. V prípade omeškania kupujúceho s úhradou faktúry má predávajúci právo na vyúčtovanie úrokov z omeškania vo výške 0,03 % z neuhradenej sumy za každý deň omeškania, ktorý vyúčtuje samostatnou faktúrou.

2. V prípade, že predávajúci nedodrží termín plnenia resp. akejkoľvek podmienky tejto zmluvy (aj pri dodaní bezvadného tovaru za tovar vadný), má kupujúci právo na zmluvnú pokutu vo výške 0,03 % z ceny nedodaného predmetu kúpnej zmluvy za každý deň omeškania, ktorý vyúčtuje samostatnou faktúrou.

**Čl. VII.**

 **ZODPOVEDNOSŤ ZA VADY**

1. Predávajúci zodpovedá za to, že tovar je v čase jeho dodania kupujúcemu a počas záručnej doby v prvotriednom vyhotovení, sortimente a kvalite, podľa objednaného druhu, množstva, ceny, v súlade s platnými právnymi predpismi, TN a podmienkami tejto zmluvy.

2. V prípade výskytu vady počas prevzatia tovaru a v záručnej dobe má kupujúci právo požadovať od predávajúceho a predávajúci povinnosť vadu bezplatne odstrániť dodaním náhradného bezvadného plnenia, na vlastné náklady, bez zbytočného odkladu, najneskôr v lehote do 48 hodín od nahlásenia vady kupujúcim, inak je v omeškaní, pre ktoré platia ustanovenia článku VI. tejto zmluvy. V prípade vzniku škody kupujúcemu nedodaním náhradného bezvadného plnenia je predávajúci povinný nahradiť kupujúcemu skutočne vzniknutú škodu. Predávajúci je povinný vykonávať záručné opravy v mieste plnenia v zmysle tejto zmluvy.

3. Kupujúci, v prípade zistenia vady tovaru počas záručnej doby, túto nahlási predávajúcemu písomne alebo e-mailom bezodkladne od jej zistenia.

4. Nároky kupujúceho z vád tovaru sa riadia príslušnými ustanoveniami Obchodného zákonníka.

5. Uplatnením nárokov kupujúceho z vád tovaru nie je dotknutý jeho nárok na náhradu spôsobenej škody a na zaplatenie zmluvnej pokuty v zmysle Obchodného zákonníka a tejto zmluvy.

6. **Záručná doba na predmet zmluvy je 24 mesiacov.**

7. Záručná doba začína plynúť dňom prevzatia predmetu zmluvy a podpísaním dodacieho listu kupujúcim.

**Čl. VIII.**

**SKONČENIE ZMLUVNÉHO VZŤAHU**

1. Zmluva môže byť ukončená dohodou zmluvných strán, výpoveďou alebo odstúpením od zmluvy z dôvodu podstatného porušenia zmluvných podmienok. Za podstatné porušenie zmluvných podmienok sa považuje akákoľvek povinnosť, resp. podmienka vyplývajúca z tejto zmluvy. Nároky zmluvných strán vyplývajúce im z právnych predpisov tým nie sú dotknuté.

2. Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu. V prípade výpovede je výpovedná doba jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

3. Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.

**Čl. IX.**

**ZÁVEREČNÉ USTANOVENIA**

1. Táto zmluva nadobúda platnosť dňom podpísania obidvomi zmluvnými stranami,  **účinnosť nadobúda** nasledujúci deň po dni jej zverejnenia na centrálnom registri zmlúv.
2. Akékoľvek zmeny alebo doplnky obsahu tejto zmluvy musia byť urobené formou písomných dodatkov, ktoré budú platné, ak budú riadne potvrdené a podpísané štatutárnymi zástupcami obidvoch zmluvných strán. Po obojstrannom potvrdení sa stanú súčasťou tejto zmluvy.

3. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka, podporne Občianskeho zákonníka a právnymi predpismi SR.

4. Zmluvné strany sa dohodli, že prípadné spory budú riešiť prednostne dohodou.

5. Zmluvné strany prehlasujú, že majú plnú spôsobilosť k právnym úkonom, a svoju vôľu uzavrieť túto zmluvu prejavili slobodne, vážne, určite a zrozumiteľne, žiaden z jej účastníkov nekonal v tiesni, omyle a ani za nápadne nevýhodných podmienok.

6. Zmluvné strany prehlasujú, že si túto zmluvu riadne prečítali. porozumeli jej obsahu a jednotlivým ustanoveniam a na znak súhlasu ju vlastnoručne podpisujú.

7. Táto zmluva je vyhotovená v 2 vyhotoveniach, z ktorých každá zo zmluvných strán obdrží po 1 vyhotovení.

8. Neoddeliteľnou súčasťou tejto zmluvy je príloha č. 1: „Cenová ponuka predávajúceho zo dňa 00.00.2024.

 V Košiciach, dňa ...................................... V Košiciach, dňa .............................

 Za kupujúceho: Za predávajúceho:

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ing. Marta Popríková

 riaditeľka